Afval kan veroudering natuurlik voorkomHet jy geweet diere se ingewande, breine, testes en ander afval is goeie bronne van kollageen, wat veroudering bekamp? Dié diere-afval is ryk in nutriënte, vitamines en minerale, veral kollageen. Kollageen bied struktuur aan ons vel en maak ons bene sterker. Catherine Clarke, eienaar van die aanlyn gesondheidswinkel Harvest Table, sê die meeste mense het ŉ tekort aan kollageen omdat ons nie meer eet soos ons voorvaders geëet het nie. “Ons eet deesdae net nie meer ŉ dier van kop tot stert op nie, wat beteken dat ons nie meer die meerderheid kollageen wat in die dele van diere gestoor word, inneem nie,” sê Clarke. Sy verduidelik dat kollageen in die liggaam verminder hoe ouer jy word en dat dié daling lei tot tekens van veroudering. “So vroeg soos jou 30’s reeds kan mense simptome van verswakte spiere en gewrigte, plooie en maagprobleme begin ontwikkel. Hierdie simptome dui nie net op veroudering nie, maar ook aan ŉ tekort aan kollageen.” Clarke sê daar is darem reeds alternatiewe vir diere-afval beskikbaar. Soos geurlose kollageenpoeier wat saam met enigiets gemeng kan word. Clarke gee dié vyf redes om kollageen by jou daaglikse dieet in te sluit: Vir meer inligting oor Harvest Table, besoek hul webtuiste hier.